**ДО**

**ОБЩИНСКИ СЪВЕТ**

**ГРАД ЕЛХОВО**

**Д О К Л А Д Н А З А П И С К А**

**от Петър Андреев Киров – кмет на община Елхово**

**ОТНОСНО: Предложение за отдаване под наем на недвижим имот – частна общинска собственост, находящ се в с.Бояново, общ.Елхово, представляващ дворно**

 **място с площ 730кв.м и част от сграда с площ 80/166ид.ч кв.м за срок до 10/десет/години след провеждане на**

 **публичен търг.**

Уважаеми дами и господа общински съветници,

 В община Елхово е постъпило заявление с вх. № Д-94-01-27/23.01.2019г.от Христо Тодоров Тодоров, с което иска да му бъде предоставено за ползване под наем дворно място от 730кв.м и част от сграда с площ от 80/166ид.ч кв.м, находящи се в село Бояново, общ.Елхово.

 Имотът е актуван с Акт за частна общинска собственост №461 от 12.07.1999г.,вписан в Агенция по вписванията с вх.рег.№2599/11.07.2005г., акт №131, том VI, д.№1169/2005г., пар. №2900 и представлява: дворно място от 730кв.м, съставляващо УПИ XVII в кв.48, сграда построена през 1973г. със ЗП 166кв.м по плана на село Бояново, утвърден със заповед №199/08.07.1968г., при граници на имота: североизток – Даньо Тодоров Хаджиев; северозапад – общински парцел III за битов комбинат; югозапад – Атанас Жеков и на югоизток – улица.

 Съгласно чл.14, ал.1 от Закона за общинската собственост – свободните не жилищни имоти-частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем на трети лица; ал.2-отдаването под наем на имоти по ал.1 се извършва от кмета на общината след провеждане на публичен търг или публично оповестен конкурс. Въз основа на резултатите от търга или конкурса се сключва договор за наем от кмета на общината или от оправомощено от него длъжностно лице и ал.3 – срокът за отдаване под наем на имотите по ал.1

се определя от общинския съвет в наредбата по чл.8, ал.2 и не може да бъде по-дълъг от 10години.

 На основание чл.17, ал.1 от Наредба №5 за реда за придобиване, управление и разпореждане с общинското имущество – свободните не жилищни имоти – частна общинска собственост, които не са необходими на органите на общината или на юридически лица на издръжка на общинския бюджет, могат да се отдават под наем на трети лица след решение на Общински съвет; ал.2 – отдаването под наем на имоти по ал.1 се извършва от кмета на общината след провеждане на публичен търг по реда на глава седма. Началната тръжна цена се определя по приложение №2 от наредбата и ал.4 – въз основа на резултатите от публичния търг кметът на общината, или определен от него заместник кмет сключва договор за наем или аренда за срок до 10години.

Общинският имот не е включен в Програмата за управление и разпореждане с имоти – общинска собственост в община Елхово за 2019г. На основание чл.8, ал.9 от Закона за общинската собственост Програмата може да бъде актуализирана през текущата година. Като се има предвид тази правна норма предлагам:

в***Раздел III*** „*Описание на имотите,* *които общината* *има намерение да предложи за предоставяне под наем за продажба, за внасяне като не парична вноска в капитала на търговските дружества, за учредяване на ограничени вещни права или за предоставяне на концесия“***в таблица :** *„Имоти, които общината има намерение да предостави под наем“,* да се създаде нова позиция **№24 -** *дворно място с площ от 730кв.м,сграда построена през 1973г. със ЗП 166кв.м, находящи се в УПИ XVII, кв.48 по плана на село Бояново, общ.Елхово.*

 Изхождайки от горе изложеното предлагам Общински съвет – Елхово да вземе следните

**Р Е Ш Е Н И Я:**

1.На основание чл.8, ал.9 от Закона за общинската собственост, Общински съвет – Елхово актуализира Програмата за управление с имоти – общинска собственост в община Елхово за 2019г. като:

в ***Раздел III****. „Описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговските дружества, за учредяване на ограничени вещни права или за предоставяне на концесия“* в **таблица:** *„Имоти, които община Елхово има намерение да предостави под наем“,* да се създаде нова позиция **№24** *„дворно място с площ от 730кв.м,сграда построена през 1973г. със ЗП 166кв.м, находящи се в УПИ XVII, кв.48 по плана на село Бояново, общ.Елхово.*

2.На основание чл.21, ал.1, т.8 от Закона за местното самоуправление и местната администрация, чл.14, ал.1, ал.2 и ал.3 от Закона за общинската собственост и чл.17, ал.1, ал.2 от Наредба №5 за реда за придобиване, управление и разпореждане с общинското имущество, Общински съвет – Елхово разрешава отдаването под наем на имот частна общинска собственост, представляващ: дворно място от 730кв.м, съставляващо УПИ XVII в кв.48 и част от сграда построена през 1973г. с площ от 80/166ид.ч кв.м по плана на село Бояново при граници на имота: североизток – Даньо Тодоров Хаджиев; северозапад – общински парцел III за битов комбинат; югозапад – Атанас Жеков и на югоизток – улица за срок от 10/десет/години след провеждане на публичен търг с начален месечен наем, определен на база т.2 и т.9 от приложение №2 на Наредба №5 за реда за придобиване, управление и разпореждане с общинското имущество.

3.На основание чл.14, ал.2 от Закона за общинската собственост и чл.17, ал.4 от Наредба №5 за реда за придобиване, управление и разпореждане с общинското имущество, Общински съвет – Елхово упълномощава кмета на общината да сключи договор за наем.

# ПЕТЪР КИРОВ

Кмет на община Елхово